**PROGRAMUL OPERAŢIONAL CAPITAL UMAN**

**Axa prioritară - Educație și competențe**

**Prioritatea de investiții – 10.iv. Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie**

**Obiective Specific:**

**O.S.6.13. -** Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI

**GHIDUL SOLICITANTULUI -CONDIȚII SPECIFICE**

**Sprijin pentru**

**doctoranzi și cercetători post-doctorat**

**2017**

**CUPRINS**

[**1.1. Axa prioritară, prioritatea de investiții, obiectiv specific** 3](#_Toc496775859)

[**1.2. Tipul apelurilor de proiecte și perioada de depunere a cererilor de finanțare** 3](#_Toc496775860)

[**1.3. Acțiunile sprijinite și activități** 4](#_Toc496775861)

[**1.3.1. Tipuri de activități sprijinite** 4](#_Toc496775862)

[**1.3.2. Teme secundare FSE** 6](#_Toc496775863)

[**Aspecte privind inovarea socială** 6](#_Toc496775864)

[**1.3.3. Teme orizontale** 6](#_Toc496775865)

[**1.3.4. Informare și publicitate** 6](#_Toc496775866)

[**1.4. Tipurile de solicitanți și parteneri eligibili** 7](#_Toc496775867)

[**1.5. Durata proiectului** 7](#_Toc496775868)

[**1.6. Grupul țintă** 7](#_Toc496775869)

[**1.7. Indicatori specifici de program** 9](#_Toc496775870)

[**1.8. Alocarea financiară stabilită pentru apelurile de proiecte** 11](#_Toc496775871)

[**1.9. Valoarea minimă și maximă a proiectului, rata de cofinanțare** 11](#_Toc496775872)

[**1.9.1. Valoarea maximă a proiectelor** 11](#_Toc496775873)

[**1.9.2. Cofinanțarea națională (cofinanțarea publică și cofinanțarea proprie)** 11](#_Toc496775874)

[**1.10. Regiunile de dezvoltare vizate de apel** 12](#_Toc496775875)

[**CAPITOLUL 2. Reguli pentru acordarea finanțării** 12](#_Toc496775876)

[**2.1.** **Eligibilitatea solicitantului și a partenerilor** 12](#_Toc496775877)

[**2.2. Eligibilitatea proiectului** 12](#_Toc496775878)

[**2.2.1. Condiţii generale** 12](#_Toc496775879)

[**2.3. Eligibilitatea cheltuielilor** 13](#_Toc496775880)

[**2.3.2. Reguli generale și specifice de decontare** 21](#_Toc496775881)

[**Reguli specifice de decontare și plafoane aplicate în cadrul măsurilor sprijinite prin proiect** 21](#_Toc496775882)

[**CAPITOLUL 3. COMPLETAREA CERERII DE FINANȚARE** 22](#_Toc496775883)

[**CAPITOLUL 4. PROCESUL DE EVALUARE ȘI SELECȚIE** 22](#_Toc496775884)

[**4.1. Descriere generală** 22](#_Toc496775885)

[**4.2. Depunerea și soluționarea contestațiilor** 22](#_Toc496775886)

[**CAPITOLUL 5. CONTRACTAREA PROIECTELOR – DESCRIEREA PROCESULUI** 22](#_Toc496775887)

[**CAPITOLUL 6. ANEXE** 22](#_Toc496775888)

**CAPITOLUL 1. INFORMAȚII DESPRE APELUL DE PROIECTE**

## **1.1. Axa prioritară, prioritatea de investiții, obiectiv specific**

Pentru a obține finanțare în cadrul prezentului apel de proiecte, propunerile trebuie să se încadreze în:

* **Axa prioritară** **6:** Educație și competențe
* **Obiectivul tematic 10:** Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții[[1]](#footnote-1)
* **Prioritatea de investiții 10.iv.:** Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie[[2]](#footnote-2).

**Obiectiv Specific:**

* OS 6.13. **-** Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI.
* **Rezultate așteptate** în urma implementării operațiunilor finanțate în cadrul acestor apeluri de proiecte vizează:
* Rata crescută de participare a studenţilor la programele (ex. stagii de practică, internship-uri etc.) din cadrul parteneriatelor nou înființate/dezvoltate care să faciliteze inserția pe piața muncii a absolvenților de studii terțiare;
* Parteneriate nou înființate/dezvoltate între unități/instituții de învățământ (universitar și postuniversitar) și sectorul privat și actori din domeniul cercetării și inovării, inclusiv în vederea organizării de stagii de practică.

## **1.2. Tipul apelurilor de proiecte și perioada de depunere a cererilor de finanțare**

Ambele apeluri de proiecte sunt **apeluri de tip competitiv**, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE……….2017 ORA….** **ŞI SE VA ÎNCHIDE ÎN DATA DE…………2017, ORA 16.00.**

**CONTEXT**

Strategia UE 2020 pune un accent semnificativ pe obiectivele legate de educaţie şi formare, datorită influenței acestora asupra creșterii economice. Această influenţă se concretizează prin creşterea ocupării, a productivităţii, a participării, formării de competențe ș.a. Universitățile pot juca un rol important, atât în sprijinirea angajatorilor din industrie și agricultură să devină mai competitivi, prin creșterea receptivității acestora pentru cunoaștere și noi competențe, cât și prin adaptarea ofertei educaționale la cerințele acestora. Un învățământ terțiar cu performanțe înalte folosește feedback-ul de la angajatori pentru a-l include în crearea programelor, priorităților instituționale și politicilor sectoriale, stimulând dezvoltarea economică și socială.

**Asigurarea calității învățământului superior și cercetării depinde într-o mare măsură de îmbunătățirea formării doctoranzilor și post-doctoranzilor**. Una dintre cele mai importante verigi privind resursa umană pentru instituțiile de învățământ superior o reprezintă doctoranzii și cercetătorii cu titlul de doctor. Aceștia vor constitui baza de selecţie pentru viitorii profesori care se vor ocupa de educaţia studenților, însă vor fi şi cei mai productivi și inovativi cercetători, jucând un rol semnificativ atât în sporirea eficienței cheltuielilor publice pentru cercetare și dezvoltare, cât și în promovarea unui mai bun transfer tehnologic către sectorul privat.

**Pentru creșterea relevanței lor, programele doctorale și post-doctorale trebuie să pună accent pe:**

* **asigurarea oportunităților de formare pedagogică pentru doctoranzi care au în vedere o carieră didactică universitară,** cu prioritate în sectoarele economice cu potențial competitiv și în domeniile de specializare inteligentă;
* **promovarea stagiilor de practică astfel încât să se flexibilizeze traseele către și dinspre companii și universități.** Din perspectiva inovării, acest aspect este esențial deoarece doctoranzii și post-doctoranzii din domeniile științifice și tehnice își vor aduce o contribuţie mai mare privind inovarea atunci când sunt implicați în problemele reale cu care se confruntă domeniul în care studiază, față de situația în care aceștia sunt implicați exclusiv în activități de cercetare fundamentală. Creșterea gradului de transfer al cunoașterii și stimularea investițiilor în învățământul terțiar devin posibile prin colaborarea strânsă între instituțiile de învățământ terțiar și mediul de afaceri.
* **atragerea și menținerea doctoranzilor și post-doctoranzilor în programe de înaltă calitate, inclusiv prin asigurarea unui nivel adecvat al finanțării și prin promovarea relațiilor de parteneriat dintre instituții și mediul de afaceri.** Mai mult decât atât, abilitatea de a dezvolta parteneriate cu mediul economic care să creeze oportunități de dezvoltare fie în calitate de cercetători, fie ca experți într-un domeniu specific de activitate, reprezintă un aspect esențial în creșterea relevanței cercetării și inovării în contextul economiei românești.

**Implementarea unor sisteme pentru a colecta și evalua feedback-ul de la instituții și companii** este vitală pentru eficiența programelor de studii doctorale și post doctorale furnizate de instituțiile de învățământ superior.

**Raportul intermediar privind ET 2020 subliniază[[3]](#footnote-3), de asemenea, importanța parteneriatelor nu doar cu companiile private, ci și cu alte părți interesate.** Printre prioritățile stabilite în raportul din cadrul celui de-al doilea ciclu de lucru al ET 2020, se numără importanța dezvoltării unor forme eficiente și inovatoare de rețele, cooperarea și parteneriatul între furnizorii de educație și formare profesională și cu o gamă largă de actori interesați, inclusiv parteneri sociali, companii private, instituții de cercetare și societatea civilă.

**Este necesară aplicarea unor inițiative viabile de internaționalizare în vederea asigurării relevanței și competitivității învățământului terțiar și care să se constituie ca mecanism de promovare a cunoașterii și inovării.**

## **1.3.** **Acțiunile sprijinite și activități**

### **1.3.1. Tipuri de activități sprijinite**

În cadrul acestui apel de proiecte vor fi susținute activități din cadrul OS 6.13. destinate îmbunătățirii tranziției de la educație la viața activă a participanților din învățământul terțiar universitar (ISCED 8), inclusiv a cercetătorilor post-doctorat:

* Organizarea și derularea programe de învăţare prin experienţă practică, furnizarea de servicii de consiliere şi orientare profesională, axate pe dobândirea de competenţe transversale corelate cu necesităţile pieţei muncii, formarea de competente antreprenoriale în special în sectoarele economice cu potențial competitiv identificate conform SNC şi din domeniile de specializare inteligentă conform SNCDI adresate studenților (ISCED 8).

În cadrul proiectelor este susținută dezvoltarea și furnizarea de programe de învățare cu componentă aplicativă și de formare a competențelor transversale și antreprenoriale în sprijinul cercetării și inovării, în special în sectoarele economice cu potențial competitiv identificate conform SNC şi din domeniile de specializare inteligentă conform SNCDI adresate studenților din programe de studii doctorale și a cercetătorilor postdoctorat[[4]](#footnote-4). Sunt încurajate abordări interdisciplinare în cadrul cursurilor dezvoltate care pot fi realizate în parteneriat la nivelul instituțiilor de învățământ superior implicate într-un proiect.

* Sprijin pentru consolidarea parteneriatelor dintre universităţi și actorii din domeniul cercetării şi inovării pentru stimularea dezvoltării de noi programe de studii doctorale şi postdoctorale, cu aplicaţii directe în economie, cu atenţie deosebită acordată sectoarelor economice cu potential competitiv identificate conform SNC şi din domeniile de specializare inteligentă conform SNCDI, inclusiv prin furnizarea de sprijin financiar pentru doctoranzi și sprijinirea cercetătorilor pentru a se implica în cercetarea post-doctorală, inclusiv prin acordarea de burse și sprijinirea mobilității interne și transnaționale.

În cadrul proiectelor finanțate se vor acorda în sumă forfetară lunară:

* **bursa *doctorand antreprenor*** va avea valoarea de max. 400 euro/lună pe durata ultimului an al studiilor de doctorat pentru studenti sprijiniti in cadrul proiectelor prin programe antreprenoriale în relație cu domeniul de specializare pe care îl frecventează.
* **bursa *cercetător postdoctorat antreprenor*** va avea valoarea de max. 600 euro/lună pe durata studiilor postdoctorale (maxim 24 luni) pentru cercetătorii sprijiniti in cadrul proiectelor, inclusiv prin programe antreprenoriale în relație cu specialitatea studiilor superioare pe care le frecventează.

În vederea acordării burselor, solicitantul va elabora și va utiliza în mod unitar la nivelul proiectului o **metodologie transparentă de selecție a doctoranzilor/cercetătorilor** postdoctorat care vor beneficia de sprijin financiar.

* Activităţi de cercetare şi de colaborare în reţea pentru tinerii cercetători în scopul creării de sinergii între cercetare şi inovare, în special în ceea ce priveşte complementaritatea cu sectoarele economice cu potențial competitiv identificate conform SNC şi din domeniile de specializare inteligentă conform SNCDI, în sprijinul internaționalizării învățământului terțiar;
* Crearea unui sistem de informare coordonată, în ambele sensuri: de la companii/ sectorul privat către instituţiile de învăţământ superior privind nevoile lor de instruire, precum şi de la instituţiile de învăţământ către întreprinderi, pentru a răspunde nevoilor sectorului privat la nivel regional/local.

Cadrul legal și strategiile relevante pentru acest apel de proiecte se regăsesc în Anexa 1.

### **1.3.2. Teme secundare FSE**

Proiectele trebuie să îndeplinească condițiile privind temele secundare FSE prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.4. Teme secundare FSE, http://www.fonduriue.

ro/images/files/programe/CU/POCU 2014/20.04/ORIENTARI.GENERALE.POCU.pdf.

În cadrul AP 6/ PI 10.4/ OS 6.13 sunt vizate temele secundare prezentate în tabelul de mai jos.

Cererile de finanțare vor trebui să evidențieze în secțiunea relevantă (tema secundară vizată) în ce constă contribuția proiectului la o anumită temă secundară, precum și costul estimat al respectivelor măsuri.

**Alocările din tabelul de mai jos reprezintă alocări indicative la nivelul AP 6. Prin urmare, în cadrul proiectului va trebui să evidențiați sume calculate pentru măsurile care vizează teme secundare relevante pentru proiect.**

Procentele din tabelul de mai jos reprezintă ponderi din totalul alocărilor aferente temelor secundare la nivel de axă prioritară/ PI.

| **Tema secundară** | **Pondere din alocarea pe tip de regiune de dezvoltare** |
| --- | --- |
| Inovare socială | 5% |
| Îmbunătățirea accesibilității, a utilizării și a calității tehnologiilor informației și comunicațiilor | 15% |
| Nediscriminare | 10% |
| Dezvoltare durabilă | 3% |
| Cercetare, dezvoltare, inovare | 5% |

**Aspecte privind inovarea socială**

**Inovarea socială** presupune dezvoltarea de idei, servicii și modele prin care pot fi mai bine abordate provocările sociale, cu participarea actorilor publici și privați, inclusiv a societății civile, cu scopul îmbunătățirii serviciilor sociale[[5]](#footnote-5).

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

Solicitanții și/sau partenerii eligibili trebuie să evidențieze în formularul de aplicație dacă propunerea de proiect contribuie la inovarea socială, conform celor prezentate mai sus.

### **1.3.3. Teme orizontale**

Proiectele trebuie să îndeplinească condițiile privind temele orizontale prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL7 Teme orizontale, pagina 51 <http://www.fonduriue.ro/images/files/programe/CU/POCU2014/20.04/ORIENTARI.GENERALE.POCU.pdf>.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>.

### **1.3.4. Informare și publicitate**

Activitatea de informare și publicitate este realizată în conformitate cu prevederile documentului Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 9 „Informare și publicitate”, pagina 54.

## **1.4. Tipurile de solicitanți și parteneri eligibili**

Pentru acest apel de proiect, solicitanți eligibili pot fi:

* **Instituţii de învăţământ superior publice şi private, acreditate;**
* **Şcoli doctorale şi graduale cu personalitate juridică, inclusiv parteneriate intre acestea și sectorul privat/ centre de CDI;**
* **Institute/centre de cercetare acreditate, inclusiv institute de cercetare ale Academiei Române;**
* **Academia Română**

Sunt încurajate cu precădere parteneriatele între entitățile mai sus menționate[[6]](#footnote-6).

Partenerii pot fi instituții similare categoriilor de solicitanți eligibili și/sau categorii de organizații detaliate mai jos:

* **Angajatori;**
* **Asociaţii profesionale;**
* **Camere de comerţ şi industrie;**

**Este obligatorie includerea în proiect în calitate de solicitant sau partener a cel puțin unei Instituţii de învăţământ (ISCED 8), publice şi private, acreditate.**

## **1.5. Durata proiectului**

Perioada de implementare a proiectului este de maximum **36 luni**. Proiectele care vor prevedea o perioadă de implementare mai mare de **36 luni** vor fi respinse.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## **1.6. Grupul țintă**

În cadrul prezentei cereri de propuneri de proiect grupul țintă cuprinde următoarele categorii:

* Doctoranzi în ciclul de studii universitare de doctorat;
* Cercetători post-doctorat.

**Minimul obligatoriu pentru grupul țintă vizat de proiect (element de eligibilitate proiect):**

|  |  |  |
| --- | --- | --- |
| **Obiectivul specific** | **Categorie de grup țintă** | **Pentru proiecte care se vor derula în** cele 7 regiuni mai puțin dezvoltate ale României |
| **OS 6.13.** | Doctoranzi | **60** |
| Cercetători post-doctorat | **27** |

**Pentru a fi eligibile**, **persoanele din grupul țintă formate din doctoranzi și cercetători post-doctorat trebuie să îndeplinească CUMULATIV următoarele condiții:**

* Au domiciliul in una din cele 7 regiuni de dezvoltare vizate de proiect
* Sunt înmatriculaţi ca doctoranzi sau postdoctoranzi la instituţiile care au calitatea de beneficiar sau parteneri în proiect
* Pe parcursul perioadei de participare la activitatile proiectului trebuie trebuie sa faca dovada participarii la un program de învățare antreprenorială cu componentă de experiență practică sau la un program de consiliere profesională

Sprijinul acordat prin FSE va fi direcţionat doar către doctoranzii şi cercetătorii postdoctorat care îşi înscriu **cercetările domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă**, identificate pe baza potenţialului lor ştiinţific şi comercial, prevăzute în Strategia Națională de Cercetare, Dezvoltare și Inovare 2014 – 2020[[7]](#footnote-7).

Grupul ţintă eligibil în cadrul acestui apel de proiecte include numai cetăţeni UE cu domiciliul sau reşedinţa legală în România.

În cadrul acestui apel de proiecte sunt eligibili doctoranzii înmatriculaţi la instituţiile care au calitatea de beneficiar sau parteneri în proiect, precum şi cercetătorii postdoctorat care provin de la beneficiar sau parteneri și/sau alți doctoranzi şi cercetători postdoctorat care aleg să îşi completeze stagiul de cercetare la altă instituţie de învăţământ superior sau institut de cercetare decât cea unde este înmatriculat ca doctorand sau activează ca cercetător.

Pentru clarificarea categoriilor de grupuri ţintă avute în vedere în prezentul apel de proiecte, precizăm următoarele:

* doctoranzi: document justificativ pentru înmatricularea la studii universitare de doctorat pentru unul dintre domeniile prioritare ale domeniilor prioritare ale Strategiei Naționale de Competitivitate 2014-2020, respectiv în domeniile de specializare inteligentă, identificate pe baza potenţialului lor ştiinţific şi comercial, prevăzute în Strategia Națională de Cercetare, Dezvoltare și Inovare 2014 – 2020, începând cu anul universitar 2017-2018.
* Cercetătorii postdoctorat selectaţi ca grup ţintă trebuie să deţină titlul ştiinţific de doctor, obţinut în România sau în străinătate cu cel mult 5 ani înainte de admiterea în programul postdoctoral. La data selecţiei ca grup ţintă, cercetătorii care au obţinut titlul ştiinţific de doctor în străinătate trebuie să facă dovada echivalării acestuia în România, conform legislaţiei naţionale în vigoare.

Acordarea sprijinului doctoranzilor şi cercetătorilor postdoctorat din grupul ţintă se va realiza pe baza unui contract încheiat cu instituţia la care activează în calitate de doctorand/cercetător, solicitant sau partener în proiect; acest contract va avea în vedere stabilirea unor indicatori minimali de performanţă care să vizeze atingerea obiectivelor de etapă privind:

* Frecventarea unui program de învățare antreprenorială cu componentă de experiență practică la agenți economici/parteneri relevanți în legătură cu tema studiilor doctorale/postdoctorale realizate;
* Frecventarea unui program de consiliere profesională, formarea de competențe transversale în legătură cu tema studiilor doctoale/postdoctorale realizate.

Realizarea indicatorilor de program POCU 2014-2020 la finalul derulării proiectelor va avea în vedere următoarele:

* Pentru 30% dintre doctoranzi/postdoctoranzi care la dobândirea calității de participanți nu au un loc de muncă, la finalizarea proiectului se va face dovada angajării.
* Pentru 30% dintre doctoranzi/postdoctoranzi la finalul proiectului se va face dovada faptului că urmează studii/cursuri de formare, în sprijinul utilizării rezultatelor studiilor doctorale/postdoctorale.
* 80% dintre doctoranzi/postdoctoranzi din grupul țintă vor obține titlul de doctor si respectiv, vor termina studii postdoctorale până la finalizarea proiectului.

Pentru doctoranzii înmatriculați la studii universitare de doctorat/cercetători postdoctorat din ultima cohortă de înscriere ca grup țintă în proiect, parteneriatul constituit în proiect va demonstra finalizarea tezei de doctorat şi depunerea la serviciile specializate ale instituţiei organizatoare de studii universitare de doctorat, în maxim un an de la finalizarea contractului de finanţare.

Obținerea titlului științific de doctor se va analiza drept sustenabilitate a proiectului și va fi monitorizată de OIPOCU MEN.

## **1.7. Indicatori specifici de program**

Conform Regulamentului (UE) nr. 1304/2013, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Considerente generale privind modalitatea de raportare și frecvența raportării indicatorilor sunt cuprinse în **Anexa 3** aferentă documentului Orientări privind accesarea finanțărilor în cadrul Programului Operațional Capital Uman 2014-2020, secțiunea **Anexe** (http://www.fonduri-ue.ro/pocu-2014#implementare-program).

|  |  |  |  |  |
| --- | --- | --- | --- | --- |
| **Regiune de dezvoltare** | **Indicatori de realizare** | | **Indicatori de rezultat imediat** | |
| **Cod și denumire indicator** | **Ținta minimă**  **solicitată** | **Cod și denumire indicator** | **Ținta minimă**  **solicitată** |
| Regiuni mai puțin dezvoltate | 4S130 Persoane (studenți doctorat / cercetători post-doctorat) care beneficiază de sprijin prin programe doctorat/post-doctorat | **60 studenți doctorat**  **27 cercetători** | 4S116 Studenți/Cercetători etc., care își găsesc un loc de muncă, la încetarea calității de participant | **18 studenți doctorat**  **9 cercetători** |
| 4S117 Studenți/Cercetători etc., care urmează studii/cursuri de formare la încetarea calității de participant | **26 Studenți/**  **Cercetători** |
| 4S118 Studenți etc., care au obținut titlul științific de doctor urmare a sprijinului primit | **48** |
| 4S119 Cercetători, care au finalizat programe post-doctorale urmare a sprijinului primit | **22** |

Pentru fiecare cerere de finanțare, ţintele minime obligatorii pentru indicatorii de realizare/ rezultat imediat sunt următoarele:

Definițiile indicatorilor specifici de rezultat imediat și realizare se regăsesc în Anexa 3 la prezentul ghid.

## **1.8. Alocarea financiară stabilită pentru apelurile de proiecte**

În cadrul prezentelor apeluri de proiecte lansate în contextul Axei Prioritare 6, PI 10.iv, OS 6.13. din cadrul Programului Operațional Capital Uman 2014-2020, bugetul alocat este de **84.705.882** **euro (cofinanțarea UE+ cofinanțarea națională** pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), din care contribuția UE este de **72.000.000** euro (corespunzând unei contribuții UE de 85%), iar contribuția națională este de **12.705.882** euro (corespunzând unei contribuții naționale de 15%.

|  |  |  |  |
| --- | --- | --- | --- |
| **Tip Regiuni** | **Contribuția UE** | **Contribuția RO** | **Total finanțare**  **(contribuția UE+contribuția RO)** |
| **Regiuni mai puțin dezvoltate (7 regiuni)** Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia | **72.000.000 euro**  (**pentru toate cele 7 regiuni de dezvoltare mai puțin dezvoltate)** | **12.705.882 euro** | **84.705.882 euro** |

## **1.9.** **Valoarea minimă și maximă a proiectului, rata de cofinanțare**

### **1.9.1. Valoarea maximă a proiectelor**

În cadrul prezentei cereri de propuneri de proiecte **valoarea eligibilă maximă a unui proiect** pentru **regiunile mai puțin dezvoltate** (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia) - **este de 1.500.000 euro.** Cursul de schimb care va fi utilizat pentru stabilirea acestei valori este cursul Inforeuro aferent lunii ….. 2017, respectiv 1 EURO = ……. RON.

### **1.9.2. Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant, conform cerințelor prevăzute în documentul Orientări privind accesarea finanțărilor în cadrul Programului Operațional Capital Uman 2014-2020 (http://www.fonduriue.ro/images/files/programe/CU/POCU2014/20.04/ORIENTARI.GENERALE.POCU.pdf)

Pe parcursul implementării proiectului, cheltuielile necesare derulării proiectului angajate de Solicitant dar care nu fac parte din cheltuielile declarate eligibile în cadrul acestui apel, vor fi suportate de către ace

## **1.10. Regiunile de dezvoltare vizate de apel**

Intervențiile eligibile în cadrul acestui apel se adresează regiunilor mai puțin dezvoltate: Nord-Est, Nord-Vest, Vest, Sud-Vest Oltenia, Centru, Sud-Est și Sud- Muntenia.

În accepțiunea prezentului ghid, selectarea **regiunii de dezvoltare** se va realiza **EXCLUSIV** funcție de domiciliul de reședință al grupului țintă, vizat prin proiect.

Anumite activități ale proiectului se pot desfășura în afara locațiilor de proveniență a grupului țintă format din doctoranzi și cercetători post-doctorat, cu condiția ca acestea să fie **în interesul grupului țintă** vizat prin proiect.

# **CAPITOLUL 2. Reguli pentru acordarea finanțării**

## **Eligibilitatea solicitantului și a partenerilor**

Sunt considerați eligibili solicitantul și partenerul care îndeplinesc cerințele prevăzute în documentul Orientări privind accesarea finanțărilor în cadrul Programului Operațional Capital Uman 2014-2020 ([http://www.fonduri-ue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduri-ue.ro/images/files/programe/CU/POCU%202014/20.04/ORIENTARI.GENERALE.POCU.pdf) CAPITOLUL 4. ”Reguli generale de eligibilitate”, respectiv subpunctele 4.1.1 (pentru solicitanți) și 4.1.2 (pentru parteneri)**.**

## **2.2. Eligibilitatea proiectului**

### **2.2.1. Condiţii generale**

Sunt considerate eligibile proiectele care îndeplinesc condițiile de eligibilitate prevăzute în documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 4, SUBPUNCTUL 4.2. Eligibilitatea proiectului. [http://www.fonduriue.ro/images/files/programe/CU/POCU 2014/20.04/ORIENTARI.GENERALE.POCU.pdf](http://www.fonduriue.ro/images/files/programe/CU/POCU%202014/20.04/ORIENTARI.GENERALE.POCU.pdf)

## 

## **2.3. Eligibilitatea cheltuielilor**

Cheltuielile eligibile în cadrul acestei cereri de propuneri de proiecte sunt următoarele:

|  |  |  |  |  |
| --- | --- | --- | --- | --- |
| **Cheltuielile directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| **CHELTUIELILE DIRECTE** | 9-Cheltuieli aferente managementului de proiect | 23 - cheltuieli salariale cu managerul de proiect | * Salariu net manager de proiect | |
| 25-Cheltuieli salariale | 83-Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect | |
| 164-Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 27-Cheltuieli cu deplasarea | 98-Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare; * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 97-Cheltuieli cu deplasarea pentru participanţi - grup ţintă | * Cheltuieli pentru cazare; * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, la şi de la aeroport, gară, autogară sau port şi locul delegării ori locul de cazare, precum şi transportul efectuat pe distanţa dintre locul de cazare şi locul delegării); * Taxe şi asigurări de călătorie și asigurări medicale aferente deplasării | |
| 29-Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziţionarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, consiliere profesională, consultanță antreprenorială, servicii medicale aferente grupului țintă în vederea participării la programele de formare profesională etc.). | |
| 104-Cheltuieli cu servicii pentru organizarea de evenimente și cursuri de formare | * Cheltuielile efectuate pentru organizare de evenimente de genul conferinţe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare care pot include: * Cheltuieli pentru cazare, masă, transport; * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretariat aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente; | |
| 106 - cheltuieli cu servicii IT, de dezvoltare/actualizare aplicații, configurare baze de date, migrare structuri de date etc. | * Cheltuielile pentru servicii informatice şi de comunicaţii: dezvoltare, întreţinere, actualizare aplicaţii informatice, configurare și implementare baze de date, migrare și integrare structuri de date existente, dezvoltare website/portal | |
| 11-Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului: | 32 - cheltuieli cu taxe/abonamente/cotizații/acorduri/ autorizații/garantii bancare necesare pentru implementarea proiectului | * Taxe de participare la programe de formare/ educație * Cheltuielile pentru achiziţia de publicaţii/abonamente la publicaţii, cărţi relevante pentru obiectul de activitate al beneficiarului, în format tipărit şi/sau electronic, precum şi cotizaţiile pentru participarea la asociaţii. * Achiziționare de reviste de specialitate, materiale educaționale relevante pentru operațiune, în format tipărit, audio şi/ sau electronic; * Cheltuielile aferente garanțiilor oferite de bănci sau alte instituții financiare; * Taxe notariale. * Taxe de participare la conferințe * Taxe pentru publicarea articolelor în reviste indexate în baze de date internaţionale | |
| 21-Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70-Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu materialele pentru ambalat * Cheltuieli cu alte materiale consumabile * Multiplicare | |
| 22 - cheltuieli cu achiziția de active necorporale | 76 - cheltuieli cu achiziția de active necorporale | * concesiuni, brevete, licente, mărci comerciale, drepturi și active similare, aplicații informatice | |
| 23-Cheltuieli cu hrana | 81-Cheltuieli cu hrana | * Cheltuieli cu hrana pentru participanți (grup țintă) și alți participanți la activitățile proiectului | |
| 43-Cheltuieli pentru asigurarea utilităților necesare funcționarii structurilor operaționalizate in cadrul proiectului | 165-Cheltuieli pentru asigurarea utilităților necesare structurii | * Utilități:   + apă şi canalizare   + servicii de salubrizare   + energie electrică   + energie termică şi/sau gaze naturale * telefoane, fax, internet, acces la baze de date * Servicii poștale şi/sau servicii curierat * Servicii de administrare a clădirilor:   + întreținerea curentă   + asigurarea securității clădirilor   + salubrizare şi igienizare * Servicii de întreținere şi reparare echipamente şi mijloace de transport:   + întreținere echipamente   + reparații echipamente   + întreținere mijloace de transport   + reparații mijloace de transport * Arhivare documente * Amortizare active * Cheltuieli financiare şi juridice (notariale) * Prime de asigurare bunuri (mobile şi imobile) * Prime de asigurare obligatorie auto (excluzând asigurarea CASCO) * Cheltuieli aferente deschiderii, gestionării şi operării contului/conturilor bancare al/ale proiectului | |
| 5-Cheltuieli cu închirierea, altele decât cele prevăzute la cheltuielile generale de administrație | 9-Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| 4-Cheltuieli de leasing | 8-Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile | |
| 26-Cheltuieli cu subvenții/burse/premii | 91-Subvenții | * Subvenții (ajutoare, premii) pentru studenți/cursanți pe perioada derulării cursurilor * Subvenții (ajutoare, premii) pentru persoane aparținând grupurilor vulnerabile; * Subvenții (ajutoare, premii) pentru servicii sociale de îngrijire pentru persoanele dependente (copii, persoane cu dizabilități). | |
| 94 - Burse | * Burse doctorale / cercetare post-doctorala | |
| 95 - Premii | * Premii în cadrul unor concursuri | |
| 28-Cheltuieli de tip FEDR | 161- cheltuieli cu constructii, inclusiv reabilitare/ modernizare clădiri | * Instalații tehnice * Echipamente tehnologice (mașini, utilaje şi instalații de lucru) * Utilaje şi echipamente tehnologice şi funcționale * Alte echipamente:   + Echipamente de calcul şi echipamente periferice de calcul   + Cablare rețea internă   + Achiziționare şi instalare de sisteme şi echipamente pentru persoane cu dizabilități   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații:   + Taxe pentru obținerea/ prelungirea valabilității certificatului de urbanism;   + Taxe pentru obținerea/ prelungirea valabilității autorizației de construcție;   + Obținerea avizelor şi acordurilor pentru racorduri şi branșamente la rețelele publice de apă, canalizare, gaze, termoficare, energie electrică, telefonie;   + Obținerea acordului de mediu;   + Obținerea avizului PSI;   + Obținerea avizelor sanitare de funcționare. * Cheltuieli privind proiectarea şi ingineria: * Elaborarea tuturor fazelor de proiectare (studiu de prefezabilitate, studiu de fezabilitate, proiect tehnic, detalii de execuție); * Plata verificării tehnice a proiectului; * Elaborarea documentațiilor necesare obținerii acordurilor, avizelor şi autorizațiilor aferente obiectivului de investiții, documentații ce stau la baza emiterii avizelor şi acordurilor impuse prin certificatul de urbanism, documentații urbanistice, studii de impact, studii/expertize de amplasament; * Cheltuieli pentru elaborarea studiilor de teren: studii geotehnice, geologice, hidrologice, hidrogeotehnice, fotogrammetrice, topografice şi de stabilitate a terenului. * Cheltuieli pentru lucrări de construcții şi instalații aferente organizării de șantier * Cheltuieli conexe organizării de șantier. * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. |

|  |  |  |  |
| --- | --- | --- | --- |
| **Cheltuieli generale de administrație (Cheltuieli indirecte)**  **Cheltuieli generale de administrație (**Cheltuielile indirecte) reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **CHELTUIELI INDIRECTE** | 44-Cheltuieli indirecte conform art. 68 | 166-Cheltuieli indirecte conform art. 68 | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Lista cheltuielilor indirecte aferente proiectului este indicativă; solicitantul nu trebuie să fundamenteze cheltuielile indirecte în bugetul proiectului, aceste cheltuieli fiind stabilite ca **rată forfetară de 15% din costurile directe eligibile cu personalul** (prin aplicarea articolului 68 alineatul (1) litera (b) din Regulamentul (UE) nr. 1303/2013). Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuţiile angajatului şi angajatorului, cu respectarea prevederilor Legii nr. 53/2003 - Codul muncii, republicată, cu modificările şi completările ulterioare, precum şi costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operaţiunii. | | |

**2.3.2. Reguli generale și specifice de decontare**

În cadrul proiectului vor fi decontate cheltuieli plafonate procentual, după cum urmează:

* **Cheltuieli de tip FEDR aferente cheltuielilor directe**: maximum 10% din cheltuielile directe ale proiectului.

**Reguli specifice de decontare și plafoane aplicate în cadrul măsurilor sprijinite prin proiect**

1. În relație cu bursele acordate deja de la bugetul de stat, bursa *doctorand antreprenor*, se va putea acorda și acelor studenți care primesc deja bursa doctorală de la bugetul de stat, această bursă cofinanțată din POCU 2014-2020 fiind o formă de stimulare a competențelor antreprenoriale, respectiv a angajabilității absolvenților de studii doctorale
2. Pentru obtinerea bursei, participanții trebuie să îndeplinească cumulativ următoarele condiții: nu au restanțe la examene/programul de studii doctorale pe perioada în care primesc bursa și au frecventat lunar programul de formare a competențelor antreprenoriale propus de universitate în cadrul proiectului, cu activitățile și aplicațiile practice specifice.
3. Întreruperea ciclului de doctorat de către doctorand sau de către instituţia organizatoare de doctorat, prin exmatriculare, conduce la încetarea finanţării doctorandului respectiv şi recuperarea cuantumului sumelor plătite doctorandului până la momentul respectiv. În cazul reînmatriculării, doctorandul respectiv nu va mai beneficia de finanţare FSE.
4. Pe parcursul proiectelor finanţate în cadrul acestei Cereri de proiecte, grupul ţintă eligibil va fi alcătuit din serii succesive de doctoranzi și cercetători postodctorat, nefiind obligatoriu ca sprijinul individual să se realizeze pe toată durata de derulare a programului de studii doctorale/postdoctorale.
5. Sprijinul financiar oferit doctoranzilor, materializat sub formă de burse, asigură condiţiile de participare la programe doctorale în România şi a unor stagii de studii/cercetare/mobilitate academică, de maximum 2 luni într-o universitate/centru de cercetare dintr-o ţară membră a Uniunii Europene, fiind eligibile maximum două stagii de mobilitate europenă per doctorand. Stagiul de mobilitate transnaţională nu este obligatoriu.
6. Categoriile principale de cheltuieli, specifice acestui apel de proiecte, sunt plafonate astfel:

|  |  |
| --- | --- |
| **Categorie de cheltuieli** | **Alocare financiară maximă la nivel de proiect** |
| Mobilități interne/internaționale | 200.000 euro |
| Taxe de participare la conferințe | 65.000 euro |
| Taxe pentru publicarea articolelor în reviste indexate în baze de date internaţionale | 17.000 euro |
| Bursa doctorand antreprenor și bursa cercetător postdoctoral antreprenor | 475.000 euro |

# **CAPITOLUL 3. COMPLETAREA CERERII DE FINANȚARE**

Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.

# **CAPITOLUL 4. PROCESUL DE EVALUARE ȘI SELECȚIE**

## **4.1. Descriere generală**

**Procesul de evaluare și selecție** a cererilor de finanțare înregistrate în sistemul informatic se realizează conform prevederilor documentul Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 6 ”Procesul de evaluare și selecție” și a criteriilor de evaluare și selecție prevăzute în grila de verificare a conformității administrative și a eligibilității proiectelor (Anexa 4), precum și a grilei de evaluare tehnică și financiară (Anexa 5).

## **4.2. Depunerea și soluționarea contestațiilor**

**Procesul de depunere și soluționare a contestațiilor** este reglementat în documentul Orientări privind accesarea finanțărilor în cadrul Programului Operațional Capital Uman 2014-2020, PASUL 4, CAPITOLUL 6 .

# **CAPITOLUL 5. CONTRACTAREA PROIECTELOR – DESCRIEREA PROCESULUI**

**Procesul de contractare** se desfășoară în conformitate cu prevederile Orientări privind accesarea finanțărilor în cadrul Programului Operațional Capital Uman 2014-2020, CAPITOLUL 8 Contractarea proiectelor”.

# **CAPITOLUL 6. ANEXE**

**ANEXA 1 - CADRU LEGAL RELEVANT**

**ANEXA 2 – EXEMPLE DE ACTIVITĂȚI DE DESEGREGARE**

**ANEXA 3 – DEFINIȚIILE INDICATORILOR**

**ANEXA 4 - CRITERIILE DE VERIFICARE A CONFORMITĂȚII ADMINISTRATIVE ȘI A ELIGIBILITĂȚII**

**ANEXA 5 - CRITERII DE EVALUARE ȘI SELECȚIE**

1. conform Regulamentul (UE) nr. 1304/2013, art 3, alin 1, c). [↑](#footnote-ref-1)
2. conform Regulamentul (UE) nr. 1304/2013, art. 3, alin 1, c). [↑](#footnote-ref-2)
3. 2012 Raport intermediar comun al Consiliului şi al Comisiei privind implementarea cadrului strategic ET 2020. (2012/C 70/05) Consultare din 1 aprilie 2014 de pe http://bit.ly/1lErJDa, (pag. 17). [↑](#footnote-ref-3)
4. Conform prevederilor OM MEN nr. 5376/19.10.2017 [↑](#footnote-ref-4)
5. Definiție preluată de pe pagina de internet a Comisiei Europene: <http://ec.europa.eu/social/main.jsp?catId=1022&langId=en> [↑](#footnote-ref-5)
6. În cadrul parteneriatelor constituite pentru un proiect, este necesară detalierea experienței relevante a partenerilor pentru acțiunile previzionate pentru a fi derulate în cadrul proiectului. [↑](#footnote-ref-6)
7. Conform prevederilor OM MEN nr. 5376/19.10.2017 [↑](#footnote-ref-7)